Lodi a San Gavino Martire turritano

Già chi tantu cunfidamus
In s'amparu tou divinu
Difendenos, supplicamus,
Martire Santu Gavinu

1.
Sende in mesu fiore 
De sa zega terachia 
Sighestis s'idolatria 
Servende sempr'in errore
Procurende falsu honore 
Privu de lumen divinu.

2.
De pustis lughe zeleste 
Su coro t' illuminesit, 
sas tenebras t'apparesit 
de s'ignoranzia terrestre, 
bestidu de noa ‘este 
de zeleste zìttadinu.

3.
Sos santos preigadores 
Evangelicos sagrados
T' i stesint incumandados 
Pienos de riccos favores 
De Cristos imitadores, 
Pro ti ponner in caminu.

4.
Sa mattess'hora presente 
Gavinu lassat andare
Santu Brotu e Gianuare, 
senza paura niente 
de s'iniquu presidente 
chi servias de continu.

5.
Ti dimandat su tiranu:
«De sos presos dami contu». 
Rispondesti allegr'e prontu: 
«Che issos so cristianu, 
rezzid'hapo a su manzanu 
su battisimu divinu».

6.
Cumandat su presidente 
Chi sias decapitadu
Et in su mare furriadu
Sa matess'hora presente 
In cudda rocca eminente
De Balà,situ marinu

7.
Tando s'anima biada 
Sos cumpagnos visitesit: 
«andade presto» li nesit 
«a sa palma disizzada, 
chi bos est apparizzada, 
ponidebos in caminu».

8.
Tando s'anima biada 
Sos cumpagnos visitesit: 
«andade presto» li nesit 
«a sa palma disizzada, 
chi bos est apparizzada, 
ponidebos in caminu».

9.
O santos preigadores
Evangelicos sagrados,
nostros veros avvocados,
patronos et difensores,
merzedes,grassias,favores
bos pedimus de continu.

Testo pubblicato da Giovanni Spano in Canzoni popolari, del 1863